31985R0223
L 029/8
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 223/85 НА СЪВЕТА
от 29 януари 1985 година
относно сключването на Споразумение за риболова между Европейската икономическа общност, от една страна, и правителството на Дания и местното правителство на Гренландия, от друга страна
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност и по-специално член 43 от него,
като взе предвид предложението на Комисията,
като взе предвид становището на Европейския парламент (1),
като има предвид, че е в интерес на Общността да одобри Споразумението за риболова между Европейската икономическа общност, от една страна, и правителството на Дания и местното правителство на Гренландия, от друга страна, подписано в Брюксел на 13 март 1984 г.,
ПРИЕ НАСТОЯЩИЯ РЕГЛАМЕНТ:
Член 1
Споразумението за риболова между Европейската икономическа общност, от една страна, и правителството на Дания и местното правителство на Гренландия, от друга страна се одобрява от името на Общността.
Текстът на споразумението е приложен към настоящия регламент.
Член 2
Протоколите за прилагане, предвидени в член 2 от споразумението, се одобряват съгласно процедурата, установена в член 43 от Договора.
Член 3
Председателят на Съвета извършва нотификацията, предвидена в член 13 от споразумението.
Член 4
Настоящият регламент влиза в сила в деня на влизането в сила на Договора за изменение по отношение на Гренландия на Договорите за създаване на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 януари 1985 година.